สุรพลฟู้ดส์ ขายทิ้งหุ้นสมโพธิ์ เจแปน เกลี้ยง
สุรพลฟู้ดส์ ขายหุ้นสมโพธิ์ เจแปน 5.7 แสนหุ้น เป็นเงิน 57 ล้านบาท
16 ธ.ค. 2554

สุรพลฟู้ดส์ ขายหุ้นสมโพธิ์ เจแปน 5.7 แสนหุ้น เป็นเงิน 57 ล้านบาท 
นายสรพล ว่องวัฒนโรจน์ ผู้จัดการทั่วไป กลุ่มธุรกิจการเงินและบริการองค์กร บริษัท สุรพลฟู้ดส์  (SSF) แจ้งตลาดหลักทรัพย์แห่งประเทศไทยว่า  คณะกรรมการบริษัทมีมติการขายหุ้นทั้งหมดที่ SSF ถือในในบริษัท สมโพธิ์ เจแปน ประกันภัย (ประเทศไทย)  (SOMPO) จำนวน 5.7 แสนหุ้น ขายในราคาหุ้นละ 100 บาท เป็นเงินสด รวมทั้งสิ้น 57 ล้านบาท ซึ่งอ้างอิงจากราคาพาร์และเป็นราคาที่ผู้เสนอซื้อได้ยื่นเสนอซื้อมา ซึ่งคณะกรรมการบริษัท พิจารณาแล้วเห็นว่า เป็นราคาที่มีความเหมาะสมและสอดคล้องกับสถานการณ์ในปัจจุบัน โดยจะนำไปใช้เป็นเงินทุนหมุนเวียน เพื่อการดำเนินธุรกิจต่อไป
สำหรับ SOMPO ประกอบธุรกิจประกันวินาศภัย มีทุนจดทะเบียน เท่ากับ 3 ล้านหุ้น ราคาพาร์ 100 บาทต่อหุ้น คิดเป็นมูลค่าทั้งสิ้น 300 ล้านบาท เป็นทุนจดทะเบียนที่เรียกชำระแล้วเต็มจำนวน โดยราคาทางบัญชี (Book Value) ณ วันที่ 31 ธ.ค. 2553 เท่ากับ 135.64 บาทต่อหุ้น และ ณ วันที่ 30 มิ.ย. 2554 เท่ากับ 133.34 บาทต่อหุ้น ซึ่งเป็นราคาทางบัญชีที่ยังไม่รวมผลกระทบจากค่าสินไหมที่ต้องจ่ายให้ผู้เอาประกันภัย ใน กรณีเหตุการณ์น้ำท่วม และสินทรัพย์รวม ณ วันที่ 31 ธ.ค. 2553 เท่ากับ 787.91 ล้านบาท